**«Алтын күз»**

**Мақсаты:** Күз мезгілінің ерекшеліктерін ұғындыру. Күз өнімдерімен таныстыру, олардың ағзаға пайдасын түсіндіру. Мерекелік көңіл – күй орнату. Балаларды ән салуға, би билеуге, түрлі іс - әрекеттерге тарту, бейімділіктерін арттыру. Шығармашылық ой - қиялдарының дамуына ықпал ету. Ата - аналар қауымымен тығыз қарым – қатынас қалыптастыру.

**Барысы:** Бөлме мерекеге сай безендірілген.

**Тәрбиеші:** Қайырлы күн! Армысыздар, құрметті ата - аналар мен балалар! Ел байлығын арттырған, берекелі күз айы да келді. Күзді құрметтеп, қуанышпен қарсы алайық. Бүгінгі «Алтын күз!» атты ертеңгілігімізге қош келдіңіздер!  
Қош келдіңіз қонақтар«Алтын күз» сый – кешінеОтырыңыз қол соғып,Шат күлкіге бөлене.  
**Ортаға 3 бала шығады:  
Іңкар:** Қуаныштың ағайынҚоңырауын қағайын Қуандырып біздердіӨлкемізге күз келді!

**Аслан:** Айнала сары ала  
Қырманға дән тола  
Жемістер пісіпті  
Қоймаға түсіпті!

**Көркем**: Ендеше не тұрыс  
Болмасын жан қалыс  
Тойлайық, күлейік  
Қуанып билейік!

**Би "Жапырақтар"** (Музыка жетекшісінің шешімімен жалпы би қойылады. Барлық балалар шығып көңілді би билейді.

**Тәрбиеші:** Алтын күз, жаңбырлы күз, жомарт күз, суығы шыңдайтын, сұлулығы арбайтын күз келіп, күн суытып, аспан бұлттана бастады.  
**Би** «Бұлттар мен күн» (би біткенде бұлттар күнді қоршап тұрады)

**Бұлттар:`(Алим, Нуриман, Ерболат)**   
 Біз бұлттармыз, бұлттармыз  
Қолымыздан ұстаймыз.  
Көк аспанды торлаймыз,  
Күнді жасырып қоршаймыз.

**Жүргізуші:** Көрінші бізге қымбатты күнім  
 Қуантшы бізді нұр шашып бүгін

**Күн: (Мөлдір)** Қуантар ем бұлттар мені қоршап алды,  
Көк аспанды қара бұлттар торлап алды  
Шуағымды шаша алмаймын мен жерге  
Желді шақыршы көмектессін сендерге.

**Жүргізуші**: Күзгі жел, тез келші мұнда қалыспа  
Бұлттарды ұшырып, қушы өте алысқа **(Музыкамен жел келеді)**

**Жел:** **(Ақылбек)**   
 Мен күзгі желмін, өте жылдам желемін  
 Бұлттарды алысқа қуу үшін келемін.

**Бұлттар**: **:`(Алим, Нуриман, Ерболат**)   
 Біз бұлттармыз, үлкее береміз, (шеңберді үлкен жасайды)  
Ашуымызға тисеңдер,  
Жаңбыр болып нөсерлетіп төгеміз.

**Жүргізуші:** Сұрғылт бұлттар! Біз сендерден қорықпаймыз,  
Күнді сөндіре алмайсыңдар.  
Күштіміз деп, мықтымыз деп  
Мақтануды неге қоймайсыңдар?  
**Жел**: (Ақылбек) Балалар, бұлттар қанша мықты болса да олар желден қорқады. Сондықтан маған көмек керек, кәне бұлттарды үрлейікші, әйтпесе жалғыз шамам жетпейді. (Бәрі үрлейді)  
**Бұлттар**: **:`(Алим, Нуриман, Ерболат)** Ай, ай, ой, ой бізді қуып жатыр, қашайық.  
 **(Жел бұлттарды қуып кетеді, күн қалады)  
Жүргізуші:**Мінеки балалар, күзгі жел бұлттарды қуып әкетті. Ал шуақты күніміз ортамызда жарқырап тұр. Енді біздің мерекеміздің шырқын ешкім де бұза алмайды.

**Жүргізуші:** Жарқын күн! Мерекеміз одан сайын жандана түссін, бізге шуақты сәулелеріңді шашып, нұрыңды төкші.  
**Күн:( Мөлдір)** Жарайды, онда мен бар әлемге шуағымды шашайын.

**Тәрбиеші**: Қарсылайық бәріміз,  
Жасымызбен кәріміз  
Қырдан кепті қыдырып  
Алтын күзде нұр төгіп  
Тілегім аманболсын ел іргесі  
Молшылықтың жаршысы бола білді  
Алтын күз ырыс береке ала келді.

**Күз кіреді:** Береке бақ дарыған Жомарт көңіл жарқын күз Сары алтынға малынған Алтын күз деген мен болам, сәлеметсіздер ме балалар!   
**Жүргізуші**:Қараңдаршы, балалар, бізге күз ханшасы өзінің үш айымен келе жатыр, кане қарсы алайык.  
 **(Музыкамен Күз, қыркүйек, қазан, қараша кіреді)**

**Күз:** Сәлеметсіңдер ме балғын балалар! Мені сағына күтіп отырған боларсыңдар. Мен астықты жинап, Табиғат –Ананы қыс мезгіліне әзірлеп қойдым. Бүгін мен өзіммен бірге үш айымды ертіп келдім.

**Қыркүйек:** **(Маулен)**  
 Мен кыркүйек айымын  
Жылы күн райымын  
Аспанды құс шарлай бастады  
Алғашкы қоңырау қуантты жастарды **Қазан: (Ескендір)** Қазанда халкымыз  
Тойшыл ол салтымыз  
Береке байлығын  
Беріп тұр алтын куз  
Қыркүйекке еремін  
Молшылық беремін

**Қараша**: (Аягөз)  
 Күз мезгілі тамаша  
Менің атым қараша  
Қараша айында  
Қыс қамын дайында! **Жүргізуші**:Қош келдің, берекелі Күз. Бүгінгі мерекеміздің қонағы бол, балалардың өнерін тамашала.

**Ән: «Күз жомарт»**

**МұхаммадХасан:**   
Алақай – алақай  
Шаттанды балақай  
Береке – салты күз  
Мереке – Алтын күз.  
**Мадина:**  
Fall is fun.  
I like to run.  
I see the sun.  
Fall is fun!

**Қ.Бекарыс:**   
Көрініп еліме,  
Күндері мереке  
Келді ғой жеріме  
Күз дейтін мереке. **Маулен:**  
Down, down  
Yellow and brown  
The leaves are falling  
Over the town. **Гүлназ:**Алтын, сары, қызыл, көк  
Алуан, алуан жапырақ.  
Күзгі бақта күлімдеп  
Көз тартады атырап.  
**Е. Бекарыс:**Берекесін сыйлауға  
Өлкемізге күз келді.  
Жемістерін жинауға  
Шақырады біздерді.

**Жүргізуші:** Күзде өздері пісетін, тамаққа кеп түсетін,  
 Мақтанбақшы сіздерге, жемістермен көкөністер сан түрлі.   
-Ендеше, балаларымыздың дайындаған «Көкөністер дауы» ертегісін тамашалайық:  
**Музыканың сүйемелдеуімен көкөністер ортаға шығады**. Балалар «Көкөністер» биін билейді  
 **«Көкөністер дауы» ертегісі.  
Бақшашы:(Көркем)** Өнім биыл тамаша! Көз тоймайды қараса: Сәбіз, картоп, кәдіш пен қып - қызыл піскен қызанақ, қырыққабатқа қарашы! Көкөністер бір кезде жиыла қалып дауласты:  
Жиналып қаппыз бәріміз,  
Қайсысымыз ең дәмдіміз?  
Ішімізден адамға  
Тиеді көп пайдамыз?  
Мақтаншақ бұршақ ортаға жүгіріп шықты.

**Бұршақ**: (**Аслан)**  
Кішкене түймедеймін мен  
Ұнаймын мен бәріне  
Дәмді тағамдармен  
Сый жасаймын бәріне

**Тәрбиеші:** Ызаланғаннан қызылша қып - қызыл болып кетті.

**Қызылша: (Мадина)** Мен де бір сөз айтайын  
Мақтанайын сіздерге  
Менсіз борщ болмайды  
Винегрете үстелде

**Қырыққабат:** (**Іңкар)**  
Мақтанғаннан не пайда  
Менсіз дәмді щи қайда  
Мені қосса самсаға  
Жейді бәрі тамсана

**Қияр**: **(Ержан)**  
Дәмім тілді үйірген  
Мен тұздалған күйімде  
Жаңа піскен кезімде  
Жейді бәрі сүйсіне!

**Қарбыз: Ескендір:** Кім білмейді қарбызды?  
Талайлар маған таңғалды.  
Бәріне сый боламын.  
Тауып көр менен дарханды!

**Сәбіз: (Мөлдір)**Кім бар сәбіз шырынын  
Жастайынан ішпеген?  
Мені жеген адамдар  
Кем болмайды күшке де!

**Қызанақ: (Амина)** Піскен кезде қызанақ;  
Көз тартар қызыл түсімен.  
Бар ма адам сүйсінбей  
Томат шырынын ішпеген?   
**Пияз: (Азамат)** Боламын мен дәмдеуіш,  
Барлық - барлық тағамға.  
Көкөністер ішінен  
Мен пайдалы адамға.   
**Картоп**: (**Нұрасыл)**  
 Мен ұялшақ картоппын  
Мен емеспін мақтанар  
Мені жақсы көреді  
Үлкендер мен балалар!  
Бос айтысты қояйық,  
Дауласуды тоқтатайық.   
**Көкөністер**:- Жиналып қаппыз бәріміз,  
Қайсысымыз ең дәмдіміз?  
Ішімізден адамға  
Тиеді көп пайдамыз?

**Көркем:** Көкөністер бәрі де  
Денсаулыққа пайдалы  
Мұны жатқа біліңдер,  
Оларды жақсы көріңдер!  
Тәрбиеші сахналық қойылымға қатысқан балаларды көрермендермен таныстырып, мадақтайды.  
**Жүргізуші:**  
Алтын күзге көп-көп рахмет.  
Мерекелі күз келді,  
Берекелі күз келді.  
Өлең айтып көңілді,  
Қуанайық ,біздерде!  
**Ән: «Біз өмірдің гүліміз»**

(Үнтаспадан желдің дыбысы естіліп жапырақтар ұшады)

**Тәрбиеші**: Тентек жел шашып кетіпті Жапырақтарды сан алуан  
Тезірек жинап алайық Қане, қане кім жылдам?!  
**Ойын «**Кім жылдам?»  
 **Күз:** Күз мен сендердің өнерлерінді тамашаладым. Енді мен сендермен ойын ойнағым келіп тұр, **ойыннын аты Жемістер мен көкөністерді ажырат**. Балалар ажырата аламекен байқайық.  
**Күз:** Мен тағы да ойын ойнағым келеді, бірақ ата – аналармен **Ойын: Дәміне қарай ажырат  
Күз:**Ал балалар мен сендерге көкөністер мен жемістер әкелдім , рахмет өнерлеріне енді сендермен қоштасайын. Сау болыңдар  
**Жүргізуші:** Балалар қонақтар біздің күз мерекесіне арналған «Алтын күз» атты тәрбие сағатымыз аяқталды.Келесі мерекеге дейін сау болыңыздар!

***М.Әуезов орта мектебі***

***«Алтын күз»***

***0 «б» сыныбы ,ашық тәрбие сағаты***

***Тәрбиеші: Сағидуллина С.Б.  
 Саз жетекшісі: Базаров Қ. Қ.***

***2019-2020 оқу жылы***